סאדיק ביי

סאדיק ביי (באנגלית: Saddiq Bey; נולד ב-9 באפריל 1999) הוא כדורסלן אמריקאי, המשחק בקבוצת אטלנטה הוקס בליגת ה-NBA, בעמדת הסמול פורוורד.

== קריירת משחק בתיכון ==
ביי הוא בנה של דרוונה ביי, מנהלת תיכון ששיחקה כדורסל בליגת המכללות באוניברסיטת צפון קרוליינה בשארלוט. הוא למד בבית הספר הקתולי דימאתה בשנתו הראשונה בטרם עבר לתיכון סידוול פרנדס , ששם דגש על מצוינות ספורטיבית לצד אקדמית. בשנתו הראשונה בתיכון התנשא לגובה 1.75 מ' בלבד.<ref name="growth"></ref> בשנתו השלישית ביי רשם ממוצעים של 14.5 נקודות, 6.5 ריבאונדים, 2 אסיסטים ו-2 חטיפות למשחק, והוביל את סידוול לגמר האזורי. הוא נפצע בעקב בשנתו הרביעית ופספס מספר משחקים.<ref name="wp"></ref> בשנתו הרביעית רשם ממוצעים של 21 נקודות ו-8 ריבאונדים למשחק.<ref name="juliano"></ref>

לקראת המעבר לליגת המכללות, דורג ביי במקום ה-83 במחזור התיכון שלו על ידי האתר 247Sports. תחילה התחייב לאוניברסיטת המדינה של קרוליינה הצפונית, ב-2 בנובמבר 2017.<ref name="alexander"></ref> במאי 2018 ביקש מהאוניברסיטה שחרור, אך זו סירבה לשחררו לקבוצתה אחרת באזור החוף האטלנטי. לאחר שבחן תחילה אופציות לשחק באוניברסיטת וייק פורסט, בבוסטון קולג' (שתי אלו באזור החוף האטלנטי) ובאוניברסיטת ואנדרבילט, ב-15 ביוני חתם לבסוף באוניברסיטת וילאנובה.<ref name="wp" /> מאמן וילאנובה ג'יי רייט ניסה לגייס את ביי עוד כשהיה שחקן פעיל בתיכון, אך ניסה לגייסו בצורה אינטנסיבית יותר לאחר שעומארי ספלמן עזב את הקבוצה לליגת ה-NBA, והתפנתה מלגה.<ref name="juliano2"></ref>

== קריירת משחק במכללות ==
במשחק הבכורה שלו בליגת המכללות, מול אוניברסיטת מורגן סטייט, קלע ביי 16 נקודות והוריד 4 ריבאונדים.<ref></ref> בששת משחקיו הראשונים קלע בממוצע מעט מתחת ל-16 נקודות. ב-30 בינואר 2019, במשחק מול אוניברסיטת דהפול, השיג את הדאבל-דאבל הראשון שלו, כשקלע 16 נקודות והוריד 11 ריבאונדים.<ref name="juliano" /> וילאנובה זכתה בטורניר ביג איסט, והייתה לקבוצה הראשונה שזוכה שלוש פעמים ברציפות בתואר, כשביי תורם 16 נקודות ו-10 ריבאונדים בניצחון בגמר 72–74 על אוניברסיטת סטון הול.<ref></ref> בשנתו הראשונה, רשם ממוצעים של 8.2 נקודות ו-5.1 ריבאונדים למשחק, ופתח ב-29 מתוך 36 משחקים.<ref></ref> כן נבחר לחמישיית ה של הביג איסט.<ref></ref>

לקראת שנתו השנייה במכללות, נבחר ל"רשימת המעקב" לפרס ג'וליוס אירווינג הניתן לשחקן המכללות המצטיין בעמדת הסמול פורוורד.<ref></ref> ב-11 בינואר 2020 רשם שיא קריירה של 33 נקודות, כולל שמונה שלשות, בניצחון של וילאנובה 66–80 על אוניברסיטת ג'ורג'טאון.<ref></ref> בסיום העונה, נבחר פה אחד לחמישיית האול-ביג איסט הראשונה.<ref></ref> ביי אף זכה בפרס רוברט ו. גיזי, הניתן לשחקן המצטיין בפילדלפיה ביג 5,<ref></ref> וכן בפרס ג'וליוס אירווינג.<ref></ref> ביי היה לשחקן השלישי של וילאנובה שזוכה בפרס ג'וליוס אירווינג, לאחר שעשו זאת לפניו ג'וש הארט ב-2017 ומיקאל ברידג'ס ב-2018.<ref></ref> בסך הכול בשנתו השנייה רשם ממוצעים של 16.1 נקודות, 4.7 ריבאונדים ו-2.4 אסיסטים למשחק.<ref></ref>

== קריירה מקצוענית ==
לאחר שנתיים במכללות, נרשם ביי לדראפט ה-NBA, ונבחר במקום ה-19 בדראפט 2020 על ידי ברוקלין נטס. ב-19 בנובמבר 2020, הועברו זכויות החתימה של ביי בטרייד לדטרויט פיסטונס, במהלך שעירב שלוש קבוצות.<ref></ref> ב-1 בדצמבר הודיעה פיסטונס כי היא מחתימה את ביי.<ref></ref> ב-15 בפברואר 2021 הוכתר ביי לשחקן השבוע במזרח, כשבמערב נבחר דווין בוקר.<ref></ref>

ב-9 בפברואר 2023 הועבר בטרייד לאטלנטה הוקס.

== סטטיסטיקות קריירה ב-NBA ==
=== בעונה הסדירה ===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דטרויט	|| 70 || 53 || 27.3 || 0.404 || 0.380 || 0.844 || 4.5 || 1.4 || 0.7 || 0.2 || 12.2
|- style="background-color: #EFEFEF;"		|| 
| 	|| דטרויט	|| 82 || 82 || 33.0 || 0.396 || 0.346 || 0.827 || 5.4 || 2.8 || 0.9 || 0.2 || 16.1
|-		|| 
| 	|| דטרויט	|| 52 || 30 || 28.8 || 0.404 || 0.345 || 0.861 || 4.7 || 1.6 || 1.0 || 0.2 || 14.8
|- style="background-color: #EFEFEF;"		|| 
| 	|| אטלנטה	|| 25 || 7 || 25.1 || 0.470 || 0.400 || 0.862 || 4.8 || 1.4 || 0.8 || 0.0 || 11.6
|- style="background-color:#80BFFF; font-weight:bold;"		|| 
| קריירה || 		|| 229 || 172 || 29.4 || 0.406 || 0.361 || 0.844 || 4.9 || 1.9 || 0.9 || 0.2 || 14.1
|}

===בפלייאוף===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אטלנטה	|| 6 || 0 || 22.1 || 0.375 || 0.389 || 0.889 || 4.0 || 1.0 || 0.5 || 0.0 || 7.5
|- style="background-color:#80BFFF; font-weight:bold;"		|| 
| קריירה || 		|| 6 || 0 || 22.1 || 0.375 || 0.389 || 0.889 || 4.0 || 1.0 || 0.5 || 0.0 || 7.5
|}

== קישורים חיצוניים ==

* [https://villanova.com/sports/mens-basketball/roster/saddiq-bey/9027 ביוגרפיה], באתר אוניברסיטת וילאנובה

== הערות שוליים ==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת וילאנובה
קטגוריה:בחירות דראפט של ברוקלין נטס
קטגוריה:כדורסלני דטרויט פיסטונס
קטגוריה:כדורסלני אטלנטה הוקס
קטגוריה:אמריקאים שנולדו ב-1999